 **Zápisnica z riadneho OZ konaného dňa 25.08.2018 o 18.hodine v Kultúrnom dome v Kotmanovej**

**Prítomní poslanci: Obyvatelia obce: p. Lojková**

Jozef Buček

Alena Chlebničanová

Ing. Edita Pekárová

Peter Tušim

Kontrolórka obce – Ing. Gabriela Fabiánová - ospravedlnená

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice.
3. Vnútorný predpis obce Kotmanová

„Zásady postupu pri vybavovaní sťažností v podmienkach obce Kotmanová“

1. Dodatok č. 1 VŠEOBECNÉ ZÁVÄZNÉ NARIADENIE o nakladaní s komunálnymi odpadmi a s drobnými stavebnými odpadmi na území obce Kotmanová
2. Rozpočtové opatrenie č. 2/2017
3. Rôzne
4. Uznesenie
5. Záver

**1/ bod: Otvorenie zasadnutia**

 Starostka obce privítala prítomných poslancov OZ a skonštatovala, že sú prítomní štyria poslanci z piatich / p. Oravec sa ospravedlnil / a zasadnutie je uznášania schopné. Otvorila riadne zasadnutie obecného zastupiteľstva v Kotmanovej , ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli. Podľa prezenčnej listiny starostka konštatovala, že boli prítomní štyria poslanci OZ a tak OZ bolo uznášania schopné. Prítomných poslancov sa starostka opýtala či má niekto niečo na doplnenie programu. Poslanci nepredložili body na doplnenie programu a tak sa hlasovalo a rokovalo podľa nasledovného programu :

1. Otvorenie zasadnutia
2. Určenie zapisovateľa a overovateľov zápisnice.
3. Vnútorný predpis obce Kotmanová

„Zásady postupu pri vybavovaní sťažností v podmienkach obce Kotmanová“

1. Dodatok č. 1 VŠEOBECNÉ ZÁVÄZNÉ NARIADENIE o nakladaní s komunálnymi odpadmi a s drobnými stavebnými odpadmi na území obce Kotmanová
2. Rozpočtové opatrenie č. 2/2017
3. Rôzne
4. Uznesenie
5. Záver

**Uznesenie č. 12/2017 z 25.08.2017**

Obecné zastupiteľstvo v Kotmanovej

a/ schvaľuje: Program rokovania bez zmien podľa priloženej pozvánky.

Hlasovanie:

Za : 4 (Jozef Buček, Alena Chlebničanová, Ing. Edita Pekárová, Peter Tušim)

Proti: 0 Zdržal sa: 0

Uznesenie bolo schválené.

**2/ bod: Určenie zapisovateľa a overovateľov zápisnice**

 Za zapisovateľa zápisnice určila starostka poslanca Petra Tušima a za overovateľov zápisnice poslanca Jozefa Bučeka a poslankyňu Alenu Chlebničanovú.Voľba návrhovej komisie a komisie verejného záujmu – všetci prítomní poslanci.

**Uznesenie č. 13/2017 z 25.08.2017**

Obecné zastupiteľstvo v Kotmanovej

a/ berie na vedomie, že starostka určila za zapisovateľa poslanca Petra Tušima a za overovateľov zápisnice poslanca Jozefa Bučeka a poslankyňu Alenu Chlebničanovú

b/ schvaľuje návrhovú komisiu v zložení Jozef Buček, Alena Chlebničanová, Ing. Edita Pekárová, Peter Tušim

c/ schvaľuje komisiu na ochranu verejného záujmu v zložení Jozef Buček, Alena Chlebničanová, Ing. Edita Pekárová, Peter Tušim.

Hlasovanie:

Za : 4 (Jozef Buček, Alena Chlebničanová, , Ing. Edita Pekárová, Peter Tušim)

 Proti: 0 Zdržal sa: 0

Uznesenie bolo schválené.

**3/ bod: Vnútorný predpis obce Kotmanová**

 **„ Zásady postupu pri vybavovaní sťažností v podmienkach obce Kotmanová „**

 Vzhľadom k tomu, že sa menili zákony o sťažnostiach v tomto bode programu starostka obce predložila na základe § 11, ods.1 a § 26 ods. 3 zákona č. 9/2010 Z.z. o sťažnostiach v znení zákona č. 94/2017 Z.z. na schválenie

Vnútorný predpis „Zásady postupu pri vybavovaní sťažností v podmienkach obce Kotmanová“,

ktorý podrobne upravuje postup pri vybavovaní a evidencii sťažností prijatých do podateľne obecného úradu v obci.

Vnútorný predpis je prílohou tejto zápisnice.

**Uznesenie č. 14/2017 z 25.08.2017**

Obecné zastupiteľstvo v Kotmanovej

a/ schvaľuje Vnútorný predpis

„Zásady postupu pri vybavovaní sťažností v podmienkach obce Kotmanová „

Hlasovanie:

Za : 4 (Jozef Buček, Alena Chlebničanová, Ing. Edita Pekárová, Peter Tušim)

Proti: 0 Zdržal sa: 0

Uznesenie bolo schválené

**4/bod: Dodatok č. 1 VŠEOBECNE ZÁVÄZNÉ NARIADENIE o nakladaní s komunálnymi odpadmi a drobnými stavebnými odpadmi na území obce Kotmanová**

 Obec Kotmanová na základe zákona č. 90/2017 Z.z., ktorým sa mení a dopĺňa zákon

 č. 79/2015 Z.z. o odpadoch má za povinnosť vydať dodatok k VZN o odpadoch. Jedná sa o dodatok č. 1 k VZN č. 2/2016.

Predložený dodatok upravuje v zmysle zákona č. 90/2017 Z.z. prevažne systém triedeného zberu, vkladá komoditu Viacvrstvové kombinované materiály na báze lepenky /VKM/

a odpadové pneumatiky. Dodatok č. 1 tvorí prílohu zápisnice.

Poslanec Buček podal návrh zriadiť pri CBA zberný dvor pneumatík, kedže priestor je už prázdny, nakoľko plasty sa zbierajú ako mobilný zber po obci.

Dodatok č. 1 tvorí prílohu zápisnice.

**Uznesenie č. 15/2017 z 25.08.2017**

Obecné zastupiteľstvo v Kotmanovej

a/ schvaľuje: **:** Dodatok č. 1 VŠEOBECNE ZÁVÄZNÉ NARIADENIE o nakladaní s komunálnymi odpadmi a drobnými stavebnými odpadmi na území obce Kotmanová

Hlasovanie:

Za : 4 (Jozef Buček, Alena Chlebničanová, Ing. Edita Pekárová, Peter Tušim)

Proti: 0 Zdržal sa: 0

Uznesenie bolo schválené

**5/ bod : Rozpočtové opatrenie č. 2 /2017**

Obec Kotmanová pristúpila k úprave rozpočtu podľa § 14 zákona č. 583/2004 Z. z. o rozpočtových pravidlách územnej samosprávy ako Rozpočtové opatrenie č. 2/20017 Tabuľkové spracovanie Rozpočtového opatrenia č. 2/2017 tvorí prílohu tejto zápisnice.

V rozpočtovom opatrení sa počíta so zmenami len na strane výdavkov – presuny z bežných výdavkov na kapitálové výdavky. Vzhľadom k tomu, že kapitálové príjmy z RPV / štátne príjmy / sú vo výške 10 000,-- € na takú výšku je potrebné upraviť aj kapitálový výdavok zo štátneho rozpočtu.

Zvyšok schváleného kapitálového výdavku / rozpočtové opatrenie č. 1/2017 – schválený kapitálový výdavok 16 467,--€/ v sume 6 467,--€ je potrebné vykryť z vlastných zdrojov.

Rozpočtové opatrenie č. 2/2017 rieši tieto presuny prostriedkov podľa jednotlivých položiek.

Bežné výdavky**– 6467,--€,**kapitálové výdavky **+ 6467,--€.**

Celkový rozpočet zostáva vyrovnaný v nezmenenej výške 87 250,-- €

Poslankyňa Ing. Pekárová podala návrh k položke 614- rozdeliť aj na odvodové položky 623, 625 001-625 007.Návrh poslankyne bol prijatý a rozpočtové opatrenie bolo v uvedených položkách opravené.

**Uznesenie č. 16/2017 z 25.08.2017**

Obecné zastupiteľstvo v Kotmanovej

a/ schvaľujeRozpočtové opatrenie č. 2/2017 podľa § 14 zákona č. 583/2004 Z. z. o rozpočtových pravidlách územnej samosprávy

* písm. a) presun rozpočtovaných prostriedkov v rámci schváleného rozpočtu , pričom sa nemenia celkové príjmy a celkové výdavky,

- písm. b) presun prostriedkov vo výške 6467,--€ z bežných výdavkov na kapitálové

 výdavky

 - písm. c) žiada na návrh poslankyne Ing. Pekárovej opraviť v rozpočtovom opatrení

 položku 614 - Odmeny

Hlasovanie:

Za : 4 (Jozef Buček, Alena Chlebničanová, Ing. Edita Pekárová, Peter Tušim)

Proti: 0 Zdržal sa: 0

Uznesenie bolo schválené

**6/ bod: Rôzne**

V tomto bode programu vystúpila prítomná obyvateľka p. Lojková s pripomienkami a návrhmi.

Navrhuje dať do lepšieho stavu kultúrny dom, čo sa týka schodov na javisko, schody pri vchode.

Ďalej navrhuje vyhlasovať v obecnom rozhlase zber plastov aspoň jeden deň pred zberom, aby si ľudia vyložili vrecia pred brány. Pripomienkovala poriadok na zastávkach a stav autobusových zastávok.

Na margo uvedených návrhov a pripomienok starostka obce odpovedala, čo sa týka kultúrneho domu ten by mal prebehnúť celkovou rekonštrukciou ak sa získajú prostriedky z grantov a malé úpravy sa budú robiť svojpomocne cestou verejnoprospešných pracovníkov z vlastných zdrojov.

Čo sa týka plastov- obecný úrad doručil do schránok do všetkých domácností letáčiky s dátumami vývozov, ale i napriek tomu bude hlásiť vývoz cez miestny rozhlas deň vopred aby občanom pripomenul deň vývozu.

K autobusovým zastávkam sa starostka vyjadrila nasledovne : V roku 2018 sa počíta s rekonštrukciou autobusových zastávok z vlastných zdrojov, prostriedky na rekonštrukciu sa zahrnú do návrhu rozpočtu na rok 2018.

Poriadok sa bude zabezpečovať cez verejoprospešných pracovníkov.

Ďalej vystúpil poslanec Peter Tušim s návrhom nového ozvučenia do domu smútku.

Starostka obce sa vyjadrila, že sa bude v roku 2018 počítať s prostriedkami v návrhu rozpočtu na realizáciu nového ozvučenia.

Ďalej OZ rokovalo o sťažnosti p. Karmana z č.d. 108 na znečisťovanie prostredia – vypúšťanie žumpy do potoka obyvateľmi domu č. 50 / Kováč Ján / , ktorú bola poriadková komisia prešetrovať priamo na mieste. Komisia pochybenie nezistila, vypúšťala sa voda zo studne, nie zo žumpy. Starostka žiada písomnú správu.

**Uznesenie č. 17/2017 z 25.08.2017**

Obecné zastupiteľstvo v Kotmanovej

a/ odporúča v roku 2018 riešiť otázku ozvučenia Domu smútku

b/ žiada komisiu verejného poriadku o predloženie písomnej správy o šetrení sťažnosti

Hlasovanie:

Za : 4 (Jozef Buček, Alena Chlebničanová, Ing. Edita Pekárová, Peter Tušim)

Proti: 0 Zdržal sa: 0

Uznesenie bolo schválené

**7/ bod: Uznesenie**

Jednotlivé uznesenia prečítal zapisovateľ Peter Tušim

**8/ bod: Záver**

Na záver starostka prítomným poslancom OZ poďakovala za účasť na OZ a týmto OZ ukončila.

Zapisovateľ zápisnice

Peter Tušim .............................

Overovatelia: Jozef Buček .............................

 Alena Chlebničanová .............................

 ....................................

 Bc. Mária Oravcová

 starostka obce